Et forskjelv på 4.2 M rammet et område 5 km vest for byen Bahçe i provinsen Osmaniye den 3. februar 2023. Hovedskjelvet fant sted den 6. februar kl 4:17 tyrkisk tid (kl 1:17 UTC) i en strøk-slipp forkastning. Det ble målt til 7,8 M av U.S. Geological Survey så vel som av Global Centroid Moment Tensor. GEOSCOPE rapporterte om en styrke på 8,0 M. Skjelvets episenter var 34 km vest for byen Gaziantep i provinsen Gaziantep, som grenser til Syria i sør. Hyposenteret hadde en dybde på 17.9 km. Jordskjelvet ble fulgt av 2 109 etterskjelv. Det største etterskjelvet, på 7,5 , fant sted kl 10:24 UTC like ved byen Ekinözü i provinsen Kahramanmaraş litt lenger nord. Mer enn 230 etterskjelv hadde en styrke på 4.0 M eller høyere.